Unts
Unts (ladina uncia; rahvusvaheline tähis oz, lühend itaaliakeelsest sõnast onza; apteekrisümbol ℥) on SI-süsteemi väline massi mõõtühik. Kõige levinum on avoirdupois unts, mis vastab 28,3495231 grammile. 16 untsi moodustab 1 naela. Untsi kasutatakse mõõtühikuna Ameerika Ühendriikides ja Kanadas. Seda kasutatakse näiteks kulla kaalumisel. Kulla ja teiste väärismetallide kaalumisel kasutatakse ka troiuntsi, mis on raskem.